Taliban teiken lughawe, drie sterf | Nuus24
Kandahar – Drie Afgaanse sekerheidswagte is dood en verskeie buitelandse soldate is beseer toe Taliban-militante Sondag 'n groot selfmoordaanval by 'n Navo-basis uitgevoer het.Navo-helikopters het ná die aanval by die Jalalabad-lughawe op die militante geskiet. Die militante het direk na die aanval 'n opvolg-offensief met mortiere en handgranate uitgevoer. Die Taliban het beweer sy vegters het die lughawe binnegegaan, maar Navo het die bewerings ontken."Militante, insluitend selfmoordbomaanvallers, het die Jalalabad-lughawe vanoggend aangeval," het 'n woordvoerder aan AFP gesê. "Die aanvallers het nie daarin geslaag om die perseel te betree nie."Ek kan bevestig dat daar helikopters betrokke was as deel van die koalisie se reaksie op die aanval," het die woordvoerder gesê.– Volg Nuus24 op Twitter.